1 year ago
انت عراقي؟ 😒
يي عراقي😑
ماتصيرلك جارة😒
تعال لحضة ليش متصيرلي جارة؟ شبية اني؟
انت تدري العراقي من يتزوج اصدقائة شيسوون؟ يجهزون بيت كامل بالهدايا الي يجيب ثلاجة الي يجيب مبردة الي يجيب خلاط والي يجيب مواعين الخ. من تجهيزات البيت ها هم متصيرلي جارة؟
انت تدري بالفواتح اكو شي اسمه واجب؟ انه الناس تنطي فلوس ع مود يساعدون ولو بشي بسيط ويشيلون من خسارة العزاء؟ بعدني متصيرلي جارة؟ شايف من رجال جبير بالعمر يريد يعبر شارع وتروح لا اراديا تساعدة تعبرة او توكفلة السيارات؟ تصيرلك جارة لو لا؟ انت تدري انه اذا صارت مناسبة وبيتك ميكفي الناس الي تجيك جيرانك يفتح بيتة الك ولخطارك بس في سبيل متفشل روحك وياهم ؟ ها بعدك ممقتنع؟ عندك علم انه العراقي الوحيد الي يروح زيارة باعداد هائلة ممفكرين باكلهم وشربهم وسكنهم بس يلگون بالطريق لكربلاء كلشي من اكل وشرب ومسكن وحتى مكانات استراحة ومن ضمنهة العلاجات؟
احنه بينة سلبيات
بس عدنة ايجابيات فوك ماتتصور
ماكو مجتمع مابي عيوب بس ماخذين ايجابياتهم اكثر من سلبياتهم
كافي كلما يصير شي وتكول شعب متصيرلة جارة
لان انت من هالشعب 😍